Foto: ukr.media Britaniya parlamentida Rossiya mezbonlik qiladigan JCh-2018 musobaqasiga boykot e’lon qilish masalasi ko‘rib chiqilmoqda. Bu haqda The Guardian nashri xabar tarqatdi. Leyboristlar partiyasi deputati Ien Ostin Angliya terma jamoasi mazkur musobaqa boykot e’lon qilishi lozimligini aytib, Rossiya prezidenti Vladimir Putinni o‘z vaqtida Germaniya natsistlariga rahbarlik qilgan Adolf Hitlerga qiyosladi. «Putin JCh-2018dan xuddi Hitler Olimpiada-1936da foydalangandek foydalanmoqchi. Angliya terma jamoasi bu kabi musobaqada qatnashishi to‘g‘ri deb o‘ylamayman. Bu turnirni go‘yoki piar-tadbir sifatida foydalanib, o‘zining inson huquqlari bo‘yicha qonunlarni qo‘pol ravishda buzayotganini parda ortiga yashirayotgan Putinni qo‘llab-quvvatlamasligimiz kerak», – deya gapirib o‘tgan Ostin. Oldinroq, Britaniya tashqi ishlar vaziri Putinni xuddi shunday qiyoslagandi.